Peter Olekšák

Prof. **Peter Olekšák**, PhD., (* 12. máj 1969, Kežmarok) je katolícky kňaz, vysokoškolský pedagóg a publicista, ktorý sa špecializuje na teóriu masmediálnej komunikácie a vzťah cirkvi a štátu. Pôsobí ako profesor.

## Osobný život
Narodil sa v Kežmarku Jánovi a Kataríne ako ich tretie dieťa. Má staršiu sestru Martu a sestru Janu. Svoje detstvo a roky základnej školy strávil v Kežmarku.

## Vzdelanie
Po maturitnej skúške a absolvovaní základnej vojenskej služby bol prijatý do Kňazského seminára biskupa Jána Vojtaššáka v Spišskom Podhradí, kde študoval v rokoch 19901995. Magisterské štúdium v odbore katolícka teológia absolvoval na Teologickom inštitúte v Spišskom Podhradí, ktorý bol súčasťou Rímskokatolíckej cyrilometodskej bohosloveckej fakulty Univerzity Komenského. Vedúcim jeho diplomovej práce bol Ivan Chalupecký. 

Po absolvovaní doktorandského štúdia na Katolíckej univerzite v Lubline získal v roku 2000 titul PhD. v odbore katolícka teológia, kde sa špecializoval na súčasné formy šírenia viery, konkrétne na masmédiá. Svoju dizertačnú prácu vypracoval pod vedením Tadeusza Zasępu. Táto práca následne vyšla v upravenej podobe ako prvá monografia Katolíckej univerzity v Ružomberku.

V roku 2005 sa habilitoval v odbore katolícka teológia a v roku 2010 bol po inauguračnom procese na Katolíckej univerzite v Ružomberku menovaný za profesora v odbore teória a dejiny žurnalistiky.

## Akademické pôsobenie
V roku 2000 zriaďovateľ Katolíckej univerzity v Ružomberku vyslovil požiadavku na založenie fakulty zameranej na médiá. Touto úlohou bol poverený Olekšák, ktorý sa na základe toho rozhodol zriadiť katedru žurnalistiky. Táto katedra bola pôvodne založená ako samostatné oddelenie Katedry slovenského jazyka a literatúry v roku 2001 a od roku 2002 fungovala ako plnohodnotná Katedra žurnalistiky Filozofickej fakulty KU. 

Na tejto katedre Olekšák medzi rokmi 2001 až 2014 zastával rôzne funkcie, vrátane pozície profesora. Okrem toho v rokoch 2001 až 2007 zastával funkciu prodekana pre vzdelávanie a rozvoj Filozofickej fakulty KU. Významne prispieval k rozvoju univerzity aj ako prorektor pre vedu a rozvoj od roku 2008 do roku 2012, pričom bol prvým prorektorom KU. 

V roku 2008 na KU organizoval svetovú vedeckú konferenciu *Rodina a médiá*, čím ho poverila World Organisation for the Family.

### Univerzitná knižnica KU
Medzi významné projekty Olekšáka patrí príprava, výstavba, zabezpečenie financovania a otvorenie novej Univerzitnej knižnice KU, ktorá bola slávnostne otvorená 25. septembra 2013. Výnimočným činom bola zbierka na výstavbu Univerzitnej knižnice KU, kde boli získané dary inštitúcií a drobných darcov v rokoch 2009 – 2014 vo výške viac ako 3 milióny eur.

## Pastoračná práca
V roku 1995 bol vysvätený za katolíckeho kňaza. Po vysviacke do roku 1998 pôsobil ako kaplán v Ružomberku, súčasne v rokoch 1996 až 1997 pracoval ako redaktor rádia Lumen. Medzi rokmi 1998 a 2015 bol správcom farnosti Švošov. Od 8. júla 2015 sa stal farárom farnosti Hniezdne.

## Diela
Medzi najvýznamnejšie Olekšákove práce patria:

* *Vzťah cirkvi a štátu na Slovensku v rokoch 1992-2000 ako ho prezentovali denníky SME a Slovenská republika*. / Olekšák, Peter. - 1. vyd. - Ružomberok : Katolícka univerzita v Ružomberku, 2000. - 137 s. - ISBN 80-89039-01-4.
* *Michal Marek - život a dielo* . / Olekšák, Peter - Mareková, Marta : - 1. vyd. - Spišská Kapitula, Spišské Podhradie : Vydavateľstvo Kňazského seminára biskupa Jána Vojtaššáka, 2001. - 120 s. - (Osobnosti, zv. 1.). - ISBN 80-7142-092-1.
* *Medzištátna zmluva medzi Svätou stolicou a Slovenskou republikou v ohlasoch masmédií.*/ Olekšák, Peter. - 1. vyd. - Ružomberok : Katolícka univerzita v Ružomberku, 2005. - 144 s. - (Humanitné štúdie, zv. 4). - ISBN 80-8084-031-8.
* *Internet a globalizácia - antropologické aspekty.* / Zasępa, Tadeusz - Olekšák, Peter. - 1. vyd. - Ružomberok : Katolícka univerzita v Ružomberku, 2006. - 210 s. - ISBN 80-8084-092-X.
* *Ján Maga, katolícky kňaz a publicista.* / Olekšák, Peter - Marťák, Michal. - 1. vyd. - Ružomberok : Katolícka univerzita v Ružomberku, 2008. - 179 s. - ISBN 978-80-8084-312-0.
* *Diplomacia pre žurnalistov. /* Zasępa, Tadeusz - Olekšák, Peter. - 1. vyd. - Ružomberok : Katolícka univerzita v Ružomberku, 2008. - 71 s. - ISBN 978-80-8084-257-4<.
* *Cirkev a médiá.* / Olekšák, Peter. - 1. vyd. - Ružomberok : Katolícka univerzita v Ružomberku, 2008. - 184 s. - ISBN 978-80-8084-290-1.
* *Mediálna výchova.* / Zasępa, Tadeusz - Olekšák, Peter. - Ružomberok : Katolícka univerzita v Ružomberku, 2008. - 196 s. - ISBN 978-80-8084-291-8.
* *Etika v žurnalistike.* / Zasępa, Tadeusz - Olekšák, Peter - Gazda, Imrich. - 1. vyd. - Ružomberok : Katolícka univerzita v Ružomberku, 2009. - 267 s. - ISBN 978-80-8084-479-0.
* *Človek, slovo a obraz v médiách./* Zasępa, Tadeusz - Olekšák, Peter - Rončáková, Terézia. - [1. vyd.]. - Ružomberok : Verbum, vydavateľstvo KU, 2010. - 327 s. - ISBN 978-80-8084-641-1.
* *Media, Man and Society in the Process of Globalization*./ Zasępa, Tadeusz - Olekšák, Peter -Gazda, Imrich - Rončáková, Terézia - Kulla, Albert - Izrael, Pavel - Považan, Juraj - Holdoš, Juraj. - 1st impr. - Sankt Otilien : EOS Verlag, 2011. - 175 p. - ISBN 978-3-8306-7482-5.
* *Ako rozumieť televízii*./ Zasępa, Tadeusz - Olekšák, Peter; rec. Andrej Tušer, Juraj Spuchľák. - 1. vyd. - Ružomberok : Verbum - vydavateľstvo KU, 2013. - 303 s. - ISBN 978-80-561-0103-2.
* *Kostol sv. Bartolomeja v Hniezdnom v kultúrno-historických súvislostiach*./ Peter Olekšák : 1. vydanie. RKC farnosť Hniezdne, 2019. - 320 s. - ISBN 978-80-570-0742-5.

## Členstvo vo významných orgánoch a organizáciách
* predseda (predtým člen) Odborovej komisie Teória a dejiny žurnalistiky na FF KU (20052014)
* člen Odborovej komisie Teória a dejiny žurnalistiky na FiF UK (20122016)
* garant (najprv spolugarant) študijného programu Teória a dejiny žurnalistiky na FF KU (20052014)
* člen redakčnej rady časopisu Otázky žurnalistiky (20072014)
* člen redakčnej rady časopisu Biuletyn edukacji medialnej (20042014)
* člen Polskie Towarzystwo Komunikacji Społecznej ( 20022014)
* člen redakčnej rady edície Humanitné štúdia na KU (20042014)
* člen Vedeckej rady Filozofickej fakulty KU (20012007, 20122014)
* podpredseda Vedeckej rady KU (20082014)

## Ocenenia
* Medaila za zásluhy o vznik Katolíckej univerzity, 2006
* Cena rektora KU, 2007 a 2008
* Cenu primátora Mesta Ružomberok, 2008
* Veľká zlatá medaila KU, *2010*

## Referencie

Kategória:Osobnosti z Kežmarku
Kategória:Osobnosti z Ružomberka
Kategória:Osobnosti zo Švošova
Kategória:Osobnosti z Hniezdneho
Kategória:Slovenskí rímskokatolícki kňazi
Kategória:Slovenskí publicisti
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Absolventi Katolíckej univerzity v Ružomberku